Skvama kotingo

La skvama kotingoOrnitologia taksonomio. () estas unutipa birdospecio el la familio de kotingedoj. Ĝi estas la ununura specio de la genro Ampelioides. Ĝi troviĝas en norduesta Sudameriko.

Taksonomio
Laŭ AviListAviList v2025, konsultita la 13-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Cotingidae - kotingedoj
Ampelioides Verreaux, JP, 1867
Ampelioides tschudii (Gray, GR, 1846) - skvama kotingo

Etimologio
La scienca genra nomo Ampelioides deriviĝas de la alia kotingeda genro Ampelion, al kiu tiu genro similas, kun la sufikso -οιδης (-oides) signifanta "simila"Birds of the World, Scaled Fruiteater..

La specia epiteto tschudii estis donita omaĝe al la svisa esploristo kaj kolektanto Johann Jakob von Tschudi.

Aspekto
La skvama kotingo karakteriziĝas per sia olivecverda plumaro kun fajnaj skvamaĵoj sur la brusto kaj ventro. La skvama kotingo havas mallongan kaj akran bekon, specialiĝintan por manĝi fruktojn, semojn kaj insektojn. Maskloj havas tute nigran kapon, montras pli brilan verdan koloron sur siaj korpoj kaj havas pli longajn vostojn ol inoj.

Disvastiĝo kaj habitato
La skvama kotingo troviĝas en Venezuelo, Kolombio, Ekvadoro, Peruo, kaj norduesta Bolivio, ĉefe en Andoj, sed loke ankaŭ marbordaj teritorioj (Ekvadoro). Ĝi vivas en humidaj montarbaroj, plejparte je 900–2700 m kaj je 575–750 m en uesta Ekvadoro (Loma Alta).

Referencoj

Kategorio:Kotingedoj
Kategorio:Paseroformaj
Kategorio:Birdoj de Sudameriko
Kategorio:Neotropisa faŭno